stanford-oval/wikipedia huggingface dataset:
Charlotte Frogner

| Charlotte Frogner |
| --- | --- |

Henkilötiedot
Syntynyt: 9. huhtikuuta 1981 (ikä 43) Aurskog-Høland, Norja
Ammatti:  näyttelijä
Näyttelijä
Aktiivisena:  2004–
Merkittävät roolit:  Celine Kopperud (Side om side)
Aiheesta muualla
IMDb
Charlotte Frogner (s. 9. huhtikuuta 1981 Aurskog-Høland) on norjalainen näyttelijä. Hän valmistui Norjan teatterikorkeakoulusta vuonna 2004 ja on siitä lähtien näytellyt Det Norske Teatretissa. Lisäksi hän on esiintynyt televisiosarjoissa ja elokuvissa. Yksi hänen tunnetuimmista rooleistaan on Celine Kopperud komediasarjassa Side om side.
Aiheesta muualla

Kuvia tai muita tiedostoja aiheesta Charlotte Frogner Wikimedia Commonsissa
Charing Cross Road

Charing Cross Road Leicester Squaren metroaseman lähellä.
Charing Cross Road on katu Keski-Lontoossa. Se alkaa Charing Crossin rautatieaseman läheltä ja jatkuu pohjoiseen Oxford Streetille. Kadun pituus on noin yksi kilometri. Katu on tunnettu kirjakaupoistaan ja antikvariaateistaan, joiden määrä tosin on 2000-luvulla vähentynyt. Entisen Astoria-klubin naapurustossa Denmark Streetin risteyksen alueella on musiikkikauppoja ja soitinliikkeitä.
Charing Cross Road kirjallisuudessa ja elokuvissa

Rakas vanha kirja (engl. 84, Charing Cross Road) on Helene Hanffin kirjoittama kirjeromaani vuodelta 1970. Siihen perustuva elokuva 84 Charing Cross Road sai ensi-iltansa vuonna 1987. Elokuvan pääosissa näyttelevät Anthony Hopkins ja Anne Bancroft.
Harry Potter -tarinoissa esiintyvä majatalo Vuotava noidankattila sijaitsee Charing Cross Roadilla.
Aiheesta muualla

Kuvia tai muita tiedostoja aiheesta Charing Cross Road Wikimedia Commonsissa
Châtillon-sur-Chalaronne

Châtillon-sur-Chalaronnen kirkko ja kauppahalli
Châtillon-sur-Chalaronne on kunta Ainin departementissa Rhône-Alpesin hallintoalueella Ranskassa. Kunnassa oli 4 137 asukasta vuoden 1999 väestönlaskennassa. Châtillon-sur-Chalaronnen pinta-ala on 18 neliökilometriä.
Carl Gustaf von Kraemer

Carl Gustaf Robert von Kraemer (7. kesäkuuta 1882 Kuopio – 23. joulukuuta 1977) oli suomalainen eversti.
Von Kraemerin vanhemmat olivat eversti Carl Johan Alexander von Kraemer (1854–1920) ja Augusta Elisabeth von Essen af Zellie. Hän valmistui Haminan kadettikoulusta 1902 ja palveli Venäjän armeijassa 1902–1907 osallistuen Venäjän-Japanin sotaan. Armeijasta luutnanttina erottuaan von Kraemer oli Helsingin poliisilaitoksen opetusupseerina 1907–1909 sekä Ruokolahden piirin apulaisnimismiehenä ja Imatran poliisipäällikkönä 1909–1911. Hänet erotettiin poliittisesti epäluotettavana ja hän oli Tampereen paperikonttorin palveluksessa 1912–1914.
Von Kramer kutsuttiin palvelukseen elokuussa 1914 ensimmäisen maailmansodan alettua ja hän toimi kulkulaitosupseerina ja asemakomendanttina Pietarin-Moskovan  sotilaskuljetuspiirissä suorittaen asemakomendantin tutkinnon 1915. Hän lähti Venäjältä tammikuussa 1918 ja osallistui valkoisten puolella Suomen sisällissotaan. Von Kramer oli Tampereen taistelun jälkeen kaupungin sotilaspoliisimestarina ja komendanttina heinäkuuhun 1918 saakka.
Von Kraemer oli yleisesikunnan kulkulaitostoimiston päällikkönä 1919–1937 ja sen jälkeen Kaukaan tehtaiden palveluksessa 1937–1951. Hän oli talvisodassa Päämajan huolto-osaston päällikkönä ja jatkosodan alussa hoiti erikoistehtäviä vuoteen 1942 saakka. Hänestä tuli ratsumestari 1918, majuri 1918, everstiluutnantti 1919 ja eversti 1932.
Von Kraemer oli naimisissa vuodesta 1909 Eugenie Kasatschkinin kanssa.
Teoksia

Nimellä C. G. von Kraemer:
Liikenneyhteyksien sotilaallinen merkitys. Otava 1928
Kuljetuksenjohtajan käsikirja. Otava 1935, 1936
Aiheesta muualla

Muistelmia venäläis-japanilaisesta sodasta. Hakkapeliitalle kirjoittanut ev.luutn. C. G. von Kraemer, Hakkapeliitta 22.06.1929, nro 24-25, s. 30, Kansalliskirjaston digitaaliset aineistot
Châtillon-en-Michaille

Châtillon-en-Michaille on kunta Ainin departementissa Rhône-Alpesin hallintoalueella Ranskassa. Kunnassa oli 2 641 asukasta vuoden 1999 väestönlaskennassa. Châtillon-en-Michaillen pinta-ala on 38 neliökilometriä.
Castlevania III: Dracula’s Curse

| Castlevania III: Dracula’s Curse |
| --- | --- |

Kehittäjä:  Konami
Julkaisija:  JP / NA Konami EU Palcom
Jakelija:  Nintendo eShop
Ohjaaja:  Hitoshi Akamatsu
Suunnittelija:  I. Urata
Taiteilija:  Noriyasu Togakushi Takeshi Fujimoto I. Urata
Säveltäjä:  Hidenori Maezawa Jun Funahashi Yukie Morimoto Yoshinori Sasaki
Pelisarja:  Castlevania
Julkaistu:  NES/FamicomJP 22. joulukuuta 1989NA 1. syyskuuta 1990EU 10. joulukuuta 1992
Lajityyppi:  toimintapeli, tasohyppely
Pelimuoto:  yksinpeli
Ikäluokitus:  ESRB: Kaikenikäisille  PEGI 7 
Alusta:  NES/Famicom
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK      : 
Castlevania III: Dracula’s Curse (Japanissa Akumajō Densetsu) on Konamin kehittämä ja julkaisema toiminta/tasohyppelypeli. Peli on julkaistu vuonna 1989 Nintendo Entertainment Systemille.
Peli kuuluu Castlevania -pelisarjaan. Peli on Konamin viimeinen NES-alustalle kehittämä Castlevania-peli.
Vuonna 2017 tehtiin kahden tuotantokauden mittaiseksi kasvanut animoitu televisiosarja Castlevania, joka perustuu Dracula's Curse -pelin tapahtumiin.
Juoni

Pelin tapahtumat sijoittuvat noin 200 vuotta ennen ensimmäisen Castlevania-pelin tapahtumaa. Dracula on kasvattanut hirmuisen pimeyden armeijan, jonka pysäyttäminen on suurin haaste maailman mahtavimmille sotureille. Yksi näistä on Trevor Belmont, vampyyrintappaja, jolla on mukana mystinen ruoska, Vampyyrintappaja, sekä viekkaus valita oikea reitti päästäkseen Draculan luokse kuin myös voima hallita kolmea henkeä auttamaan häntä pääsemään esteiden läpi.
Ominaisuudet

Peli palaa edellisestä Castlevaniasta suoraviivaisempaan menoon ensimmäisen pelin tyyliin. Peli pitää kumminkin paljon uusia ominaisuuksia. Pelimaailma on isompi eli pelaaja pääsee seikkailemaan linnan ulkopuolelle ennen kuin hän onnistuu pääsemään itse synkeään Castlevania-demonilinnaan. Silloin tällöin pelaaja voi tulla risteyskohtiin, joissa pelaaja voi päättää, mitä kautta Trevor kulkee kohti linnaa. Pelissä on viisitoista kenttää.
Erikoisin ominaisuus pelissä on apurit, joita Trevor tapaa silloin tällöin. Jos pelaaja päättää ottaa jonkun apurin mukaan, hän pystyy vaihtamaan Trevorin apuriin ja käyttämään näiden erikoisominaisuuksia peliä läpäistääkseen. Trevor tapaa pelissä kolme kumppania: Grant DaNastyn, seinillä taitavasti kiipeevän aavepiraatin, Syphan, mystisen ja kauniin maagikon, ja Alucardin, Draculan unohdetun ja kostonhimoisen pojan, jolla on isänsä ominaisuudet. Trevorilla voi vain olla yksi apuri kerrallaan mukana.
Arvostus

Konami pyrki tekemään pelistä niin näyttävän kuin suinkin mahdollista, minkä johdosta Dracula’s Curse osoittautui fanien mieleiseksi, etenkin paluusta ensimmäisen pelin lineaariseen ja toiminnallisempaan tyyliin. Viimeisen päälle hiottu peli osoittautui suureksi menestykseksi ja sitä pidetään sekä parhaana NES-alustalle julkaistuna Castlevania-pelinä sekä yhtenä parhaimpana pelisarjan osana.
Suuresta suosiostaan huolimatta peli jäi vähälle huomiolle Euroopassa, sillä sitä saatiin odottaa vuoteen 1992 asti. Tuolloin Nintendon uusin 16-bittinen pelikonsoli Super Nintendo oli tuloillaan, mistä syystä pelin 8-bittinen tyyli ei kiehtonut.
Aiheesta muualla

Castlevania III: Dracula's Curse MobyGamesissa (englanniksi)
Castlevania III: Dracula’s Curse Linnavaanijat-sivustolla
Castlevania-pelisarja
| --- | --- |
Konsoli- ja arcadepelit: Vampire Killer | Castlevania | Simon’s Quest | Haunted Castle | Dracula’s Curse | Super Castlevania IV  | Rondo of Blood | The New Generation | Vampire’s Kiss | Symphony of the Night | Castlevania 64 | Legacy of Darkness | Chronicles | Lament of Innocence | Curse of Darkness | The Arcade | Judgment | Adventure ReBirth | Harmony of Despair | Lords of Shadow | Lords of Shadow 2
 Käsikonsoli- ja kännykkäpelit : Adventure | Belmont’s Revenge | Legends | Circle of the Moon | Harmony of Dissonance | Aria of Sorrow | Dawn of Sorrow | Portrait of Ruin | The Dracula X Chronicles | Order of Shadows | Order of Ecclesia | Lords of Shadow - Mirror of Fate
 Spin-off-pelit : Kid Dracula
 Kokoelmat : The Dracula X Chronicles | Requiem: Symphony of the Night & Rondo of Blood | Anniversary Collection
 Hahmoja : Dracula | Alucard | Simon Belmont | Soma Cruz
800 metrin juoksu

| 800 metrin juoksu |
| --- | --- |
 Miesten 800 metrin loppukilpailu 2011 MM-kilpailuissa.
Miesten ennätykset
Maailmanennätys:   David Rudisha 1.40,91 (2012)
Olympiaennätys:   David Rudisha 1.40,91 (2012)
Naisten ennätykset
Maailmanennätys:   Jarmila Kratochvílová 1.53,28 (1983)
Olympiaennätys:   Nadežda Olizarenko 1.53,43 (1980)
800 metrin juoksu on yleisurheilun keskipitkä juoksulaji. 400 metrin juoksuradalla rata kierretään kaksi kertaa. Laji on ollut nykyaikaisten olympiakisojen ohjelmassa ensimmäisistä, vuoden 1896 kisoista lähtien. Naisten 800 metrin kilpailu oli ensimmäistä kertaa ohjelmassa jo vuoden 1928 kisoissa, mutta hengästyneet naiset aiheuttivat IAAF:n urheilujohtajissa reaktion, joka lopulta johti yli 200 metrin juoksumatkojen kieltämiseen naisilta. Olympiakisojen naisten ohjelmaan laji palasi vasta 1960 kisoissa.
Nykyaikana 800 metrin kilpailun ensimmäisen sadan metrin aikana kullakin kilpailijalla on oma rata, jota pitkin edetä. Tämän jälkeen saa siirtyä sisäradalle.
800 metrin juoksijat juoksevat usein myös muita matkoja, pääasiassa 1 500 ja 400 metriä. Malliesimerkki tästä on Jarmila Kratochvílová. Pääasiassa nykyaikana 800 metrin juoksijat juoksevat kuitenkin ratakierrosta lähinnä viestijoukkueissa.
800 metrin juoksu arvokilpailuissa > 800 metrin juoksu olympialaisissa

800 metrin juoksu on ollut olympialaisten lajivalikoimaan ensimmäisistä nykyaikaisista olympialaisista lähtien, vuodesta 1896. Menestyneimmät maat olympiakilpailuissa ovat olleet Yhdysvallat, Iso-Britannia ja Kenia.
800 metrin juoksu arvokilpailuissa > 800 metrin juoksu yleisurheilun maailmanmestaruuskilpailuissa

Yleisurheilun MM-kilpailuissa 800 metrin juoksu on ollut kisahistorian alusta alkaen, vuodesta 1983. MM-kilpailuissa ovat parhaiten menestyneet miesten kilpailuissa Kenia ja naisten kilpailuissa Mosambik Maria Mutolan menestyksen ansiosta.
Maailmantilasto > Miesten kaikkien aikojen kymmenen parasta

Lähde: WA (Päivitetty 11. elokuuta 2024)
| Sija | Aika | Juoksija | Päiväys | Paikka |
| --- | --- | --- | --- | --- |
| 1 | 1.40,91 |  David Rudisha | 9. elokuuta 2012 | Lontoo |
| 2 | 1.41,11 |  Wilson Kipketer | 24. elokuuta 1997 | Köln |
| 3 | 1.41,19 |  Emmanuel Wanyonyi | 10. elokuuta 2024 | Pariisi |
| 4 | 1.41,20 |  Marco Arop | 10. elokuuta 2024 | Pariisi |
| 5 | 1.41,46 |  Djamel Sedjati | 12. heinäkuuta 2024 | Monaco |
| 6 | 1.41,61 |  Gabriel Tual | 10. elokuuta 2024 | Pariisi |
| 7 | 1.41,67 |  Bryce Hoppel | 10. elokuuta 2024 | Pariisi |
| 8 | 1.41,73 |  Sebastian Coe | 10. kesäkuuta 1981 | Firenze |
| 8 | 1.41,73 |  Nijel Amos | 9. elokuuta 2012 | Lontoo |
| 10 | 1.41,77 |  Joaquim Cruz | 26. elokuuta 1984 | Köln |
Ennätyksiä > Maanosien ennätykset

| Maanosa | Aika | Juoksija | Päiväys | Paikka |
| --- | --- | --- | --- | --- |
| Aasia | 1.42,79 |  Yusuf Saad Kamel | 29. heinäkuuta 2008 | Monaco |
| Afrikka | 1.40,91 |  David Rudisha | 9. elokuuta 2012 | Lontoo |
| Etelä-Amerikka | 1.41,77 |  Joaquim Cruz | 26. elokuuta 1984 | Köln |
| Eurooppa | 1.41,11 |  Wilson Kipketer | 24. elokuuta 1997 | Köln |
| Keski- ja Pohjois-Amerikka | 1.41,20 |  Marco Arop | 10. elokuuta 2024 | Pariisi |
| Oseania | 1.43,99 |  Joseph Deng | 8. heinäkuuta 2023 | Décines-Charpieu |
| Ennätys | Aika | Juoksija | Päiväys | Paikka |
| --- | --- | --- | --- | --- |
| Aasia | 1.55,54 |  Liu Dong | 9. syyskuuta 1993 | Peking |
| Afrikka | 1.54,01 |  Pamela Jelimo | 29. elokuuta 2008 | Zürich |
| Etelä-Amerikka | 1.56,68 |  Letitia Vriesde | 13. elokuuta 1995 | Göteborg |
| Eurooppa | 1.53,28 |  Jarmila Kratochvílová | 26. heinäkuuta 1983 | München |
| Keski- ja Pohjois-Amerikka | 1.54,44 |  Ana Fidelia Quirot | 9. syyskuuta 1989 | Barcelona |
| Oseania | 1.57,78 |  Catriona Bisset | 23. heinäkuuta 2023 | Lontoo |
Bridgerton

| Bridgerton |
| --- | --- |

Tyyli:  pukudraama
Kestoaika:  57–72 minuuttia
Luoja(t):  Chris Van Dusen
Pääosissa:   Phoebe Dynevor  Regé-Jean Page  Adjoa Andoh  Jonathan Bailey  Polly Walker  Ruth Gemmell  Sabrina Bartlett  Ruby Barker  Ben Miller  Luke Newton  Claudia Jessie  Golda Rosheuvel  Nicola Coughlan  Bessie Carter  Harriet Cains  Luke Thompson  Will Tilston  Florence Hunt  Julie Andrews 
Alkuperämaa:  Yhdysvallat
Alkuperäiskieli:  englanti
Verkko:  Netflix
Esitetty:  25. joulukuuta 2020  – jatkuu edelleen
Tuotantokausia:  3
Jaksoja:  24
Tuotanto
Vastaava(t) tuottaja(t):  Shonda Rhimes
Säveltäjä(t):  Kris Bowers
Tuotantoyhtiö(t):  Shondaland
Aiheesta muualla
IMDb 
Bridgerton on yhdysvaltalainen televisiosarja, jonka on luonut Chris Van Dusen ja tuottanut Shonda Rhimes. Sarja perustuu Julia Quinnin kirjasarjaan.
Bridgertonin tarina sijoittuu 1800-luvun alun Englantiin.
Televisiosarjan ensimmäinen tuotantokausi julkaistiin Netflixiin 25. joulukuuta 2020. Toinen kausi julkaistiin suoratoistopalveluun 25. maaliskuuta 2022 ja kolmas kausi julkaistiin 16. toukokuuta 2024.
Juoni

Tarinan keskiössä on aristokraattinen Bridgertonin perhe 1800-luvun Englannissa. Leskirouva Violet Bridgertonilla on kahdeksan lasta: syntymäjärjestyksessä Anthony, Benedict, Colin, Daphne, Eloise, Francesca, Gregory ja Hyacinth. Heidän hienostelevat naapurinsa ovat Featheringtonin perhe, johon kuuluvat lordi Archibald Featherington, hänen vaimonsa Portia sekä heidän kolme tytärtään, Prudence, Philippa ja Penelope. Heidän luokseen muuttaa lordi Featheringtonin kaukainen serkku maaseudulta, Marina Thompson. Jokaisen jakson kertojana on nimetön ja skandaalinhakuinen juorukolumnisti, joka kutsuu itseään nimellä Lady Whistledown. Hän tietää kaikki Lontoon seurapiirien asiat, ja hänen artikkeleihinsa keskittyvät kaikki, mukaan lukien kuningatar Charlotte.
Ensimmäisellä tuotantokaudella Bridgertonin vanhin tytär Daphne esitellään seurapiireille, ja hän pääsee kuningattaren suosioon. Daphne tutustuu Lontooseen palanneeseen Hastingsin herttuaan Simon Bassetiin, joka on hänen veljensä Anthonyn paras ystävä. Kasvattiäitinsä lady Danburyn rohkaisusta huolimatta herttua on päättänyt olla menemättä naimisiin ja kehittelee Daphnen kanssa juonen: he teeskentelevät kaikille kiintymystä, jotta Daphne pääsisi hyviin naimisiin ja herttua voisi pysyä poikamiehenä. Samalla he kuitenkin tuntevat aitoa, salaista vetoa toisiinsa. Daphne ja Simon joutuvat olosuhteiden pakosta lopulta avioitumaan, ja liitossa riittää myrskyjä.
Toinen tuotantokausi keskittyy Bridgertonin perheen vanhimman veljen Anthonyn myrskyisään rakkauselämään ja vaikeuksiin valita kahden sisaruksen väliltä - vanhemman siskon Katen ja kuningattaren suosioon päässeen nuoremman siskon Edwinan välillä.
Rooleissa

| 0 | 1 | 2 |
| --- | --- | --- |
|  Phoebe Dynevor  | … |  Daphne Bridgerton   |
|  Regé-Jean Page  | … |  Simon Basset, Hastingsin herttua   |
|  Adjoa Andoh  | … |  Lady Danbury   |
|  Jonathan Bailey  | … |  Anthony Bridgerton   |
|  Polly Walker  | … |  lady Portia Featherington   |
|  Ruth Gemmell  | … |  lady Violet Bridgerton   |
|  Sabrina Bartlett  | … |  oopperalaulaja Siena Rosso   |
|  Ruby Barker  | … |  Marina Thompson   |
|  Ben Miller  | … |  lordi Archibald Featherington   |
|  Luke Newton  | … |  Colin Bridgerton   |
|  Claudia Jessie  | … |  Eloise Bridgerton   |
|  Golda Rosheuvel  | … |  Kuningatar Charlotte   |
|  Nicola Coughlan  | … |  Penelope Featherington   |
|  Bessie Carter  | … |  Prudence Featherington   |
|  Harriet Cains  | … |  Philippa Featherington   |
|  Luke Thompson  | … |  Benedict Bridgerton   |
|  Will Tilston  | … |  Gregory Bridgerton   |
|  Florence Hunt  | … |  Hyacinth Bridgerton   |
|  Julie Andrews  | … |  Lady Whistledownin ääni   |
|  Simone Ashley  | … |  Kathani ”Kate” Sharma   |
|  Charithra Chandran  | … |  Edwina Sharma   |
|  Shelley Conn  | … |  Lady Mary Sharma, o.s. Sheffield   |
|  Lorraine Ashbourne  | … |  rouva Varley, Featheringtonin taloudenhoitaja   |
|  Ruby Stokes  | … |  Francesca Bridgerton   |
|  Molly McGlynn  | … |  Ruby Nolan, Daphnen kamarineiti   |
|  Jessica Madsen  | … |  Cressida Cowper   |
|  Hugh Sachs  | … |  Brimsley, kuningattaren sihteeri   |
|  Martins Imhangbe  | … |  Will Mondrich   |
|  Kathryn Drysdale  | … |  modisti Genevieve Delacroix   |
|  Julian Ovenden  | … |  Sir Henry Granville   |
|  Rupert Young  | … |  paroni Jack Featherington   |
Vastaanotto

Rotten Tomatoes -kerääjäsivustolla Bridgertonin ensimmäisen tuotantokauden arvosteluista 89 prosenttia oli positiivisia, perustuen 91 kriittiseen arvosteluun.
Tammikuussa 2021 sarja oli kerännyt yli 82 miljoonaa katsojaa ja siitä tuli Netflixin katsotuin televisiosarja.
Aiheesta muualla

Bridgerton Internet Movie Databasessa (englanniksi)
Cedar Crest

| Cedar Crest |
| --- | --- |

Sijainti:   Topeka, Kansas, USA
Valmistumisvuosi:  1928
Suunnittelija:  Wight & Wight
Rakennuttaja:  Frank ja Madge MacLennan
Omistaja:  Kansasin osavaltio
Käyttäjä:   Kansasin kuvernööri
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Cedar Crest on Kansasin kuvernöörin virallinen residenssi, joka sijaitsee osavaltion pääkaupungissa Topekassa.
Kuvernöörin virka-asuntona Cedar Crest on toiminut vuodesta 1962 lähtien. Vuosina 1901–1962 virka-asuntona toimi Erasmus Bennettin talo. Tämä oli kuitenkin alati huonommassa kunnossa, mutta sattumalta Cedar Crest oli saatavilla. Talon olivat rakennuttaneet Frank ja Madge MacLennan vuonna 1928 Kansas Citysta lähtöisin olevan Wight & Wight -arkkitehtuurifirman suunnittelemana. MacLennanit jättivät testamentillaan talon Kansasin kuvernöörin virka-asunnoksi. Madge kuoli vuonna 1955 ja kaksi vuotta myöhemmin Kansasin lainsäädäntöelin hyväksyi testamentatun talon omakseen.
Cedar Crest on auki yleisölle maanantai-iltapäivisin.
Cecilio Raúl Berzosa Martínez

Cecilio Raúl Berzosa Martínez
Cecilio Raúl Berzosa Martínez (s. 22. marraskuuta 1957 Aranda de Duero) on espanjalainen roomalaiskatolinen piispa. Hänet vihki papiksi Burgosin arkkihiippakuntaan paavi Johannes Paavali II 8. marraskuuta 1982. Hänet nimitettiin Oviedon arkkihiippakunnan vihkipiispaksi sekä Arcavican titulaaripiispaksi 22. maaliskuuta 2005, ja piispaksi vihkiminen seurasi 14. toukokuuta. Pääkonsekraattorina toimi Carlos Osoro Sierra, jota avustivat Francisco Gil Hellín, Gabino Díaz Merchán ja Santiago Martínez Acebes.
2. helmikuuta 2011 Berzosa Martínez sai nimityksen Ciudad Rodrigon piispaksi. Hänet asetettiin uuteen virkaansa 9. huhtikuuta.
Cayden Primeau

| Cayden Primeau |
| --- | --- |

Henkilötiedot
Syntynyt: 11. elokuuta 1999 (ikä 25) Farmington Hills, MI, Yhdysvallat
Kansalaisuus:   Yhdysvallat
Jääkiekkoilija
Pelipaikka:  Maalivahti
Hanska:  Vasen
Seura
Seura (P):  Montreal Canadiens
Sarja:  NHL
Nyk. seura:  Laval Rocket (AHL)
Pelinumero:  30 / 31
Cayden Primeau on yhdysvaltalainen jääkiekkomaalivahti joka pelaa NHL:n Montreal Canadiensin organisaatiossa. Hän pelannee pääasiassa seuran AHL-joukkue Laval Rocketissa.
Bron rautatieasema

Bron rautatieasema on Upplands-Bron kunnassa sijaitseva Tukholman paikallisjunaverkostoon kuuluva asema. Asemasta on matkaa Tukholman keskustaan noin 30 kilometriä. Brosta lähtee paikallisjuna Tukholman kautta Haningeen puolen tunnin välein.
Vanha asemarakennus.
Cayla Barnes

| Mitalit | Mitalit | Mitalit |  |
| --- | --- | --- | --- |
|  Cayla Barnes |  Cayla Barnes |  Cayla Barnes |  |
Maa:  Yhdysvallat
Naisten jääkiekko
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Suomi 2019 |  |  |
|  Hopeaa | Kanada 2021 |  |  |
Cayla Barnes (s. 7. tammikuuta 1999 Eastvale, Kalifornia) on yhdysvaltalainen jääkiekkoilija, joka pelaa puolustajana. Hän voitti Yhdysvaltain maajoukkueen pelaajana olympiakultaa Pyeongchangissa 2018 ja MM-kultaa Espoossa 2019.. MM-kisoissa hänet valittiin turnauksen tähdistökentälliseen. Kanadan MM-kilpailuissa 2021 hän saavutti hopeaa. Alle 18-vuotiaiden MM-kilpailuissa hän voitti kultaa vuosina 2015, 2016 ja 2017, ja hänestä tuli ensimmäinen kolme peräkkäistä mestaruutta tällä tasolla voittanut pelaaja. Vuonna 2016 hänet valittiin kisojen tähdistökentälliseen sekä vuosina 2016 ja 2017 kisojen parhaaksi puolustajaksi. Kaudesta 2017–2018 alkaen hän on pelannut yliopistosarjoissa Boston Collegen joukkueessa.
Brigitte Engelhard

Brigitte Engelhard (s. 1949 Salzburg) on itävaltalainen pianisti, cembalisti ja urkuri. Hän valmistui Mozarteumista solistin diplomilla sekä pianon- että cembalonsoitossa. Hän on haluttu solisti ja kamarimusiikin esittäjä kansainvälisellä tasolla. Hän on kiertänyt esiintymässä Euroopassa, Yhdysvalloissa ja Aasiassa. Lisäksi hän on tehnyt useita levytyksiä. Koska Engelhard tuntee laajasti eri kosketinsoittimia, hänellä on mahdollisuus tulkita musiikkia niin historiallisin esittämistekniikoin kuin modernein tavoin.
Engelhard on myös opettaja Salzburgin Mozarteumissa.
Brygos

Brygos (m.kreik. Βρύγος) voi viitata seuraaviin henkilöihin:
Brygos (toimi n. 490–470 eaa.), attikalainen savenvalaja
Brygos-maalari (toimi n. 490–470 eaa.), attikalainen punakuviomaalari, joka maalasi Brygoksen vaaseja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Brygos”, voi hakea sivunnimihaulla, laajalla sivunnimihaulla tai tekstihaulla.
Châtillon-en-Bazois

| Châtillon-en-Bazois |
| --- | --- |
 Näkymä kaupunkiin
 vaakuna
 Châtillon-en-Bazois
 Koordinaatit: 47°03′11″N, 3°39′23″E 
Valtio:  Ranska
Alue:  Burgundi-Franche-Comté
Departementti:  Nièvre
Arrondissementti:  Château-Chinon (ville)
Pinta-ala:  
 – Kokonaispinta-ala:  19,3 km²
Väkiluku (2018):  900 
 – Väestötiheys:  46 as./km²
Kunnan numero:  58065
Infobox OKVirheellinen NIMI-arvo: 
Châtillon-en-Bazois on kunta Ranskassa Nièvren departementissa Burgundi-Franche-Comtén alueella. Se sijaitsee Aronjoen ja Nivernais’n kanava n varrella, noin 40 kilometriä Neversin kaupungista itään.
Château de Châtillon-en-Bazois
Kunnan nähtävyyksiä on keskiaikainen linna Château de Châtillon-en-Bazois. Linnan pyöreä torni on peräisin 1200-luvulta. Linnan päärakennus on rakennettu 1300-luvulla, mutta se on kokenut useita muutoksia 1600- ja 1800-luvuilla.
Aiheesta muualla

Kuvia tai muita tiedostoja aiheesta Châtillon-en-Bazois Wikimedia Commonsissa
Châtillon-sur-Thouet

| Châtillon-sur-Thouet |
| --- | --- |
 Kylän kirkko
 Châtillon-sur-Thouet
 Koordinaatit: 46°39′43″N, 00°13′59″W 
Valtio:  Ranska
Alue:  Uusi-Akvitania
Departementti:  Deux-Sèvres
Arrondissementti:  Parthenay
Pinta-ala:  
 – Kokonaispinta-ala:  16,4 km²
Väkiluku (2016):  2 688
 – Väestötiheys:  163,4 as./km²
Postinumero:  79200
Infobox OKVirheellinen NIMI-arvo: 
Châtillon-sur-Thouet on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee aivan Parthenayn kaupungin koillispuolella. Kunnan pinta-ala on 16,4 neliökilometriä ja siellä on arviolta 2 688 asukasta (vuonna 2016).
Aiheesta muualla

Kuvia tai muita tiedostoja aiheesta Châtillon-sur-Thouet Wikimedia Commonsissa